

**Acord de colaborare**

**Centrul Național de prevenire a Abuzului Față de Copii** (în continuare CNPAC) reprezentat de Daniela Sîmboteanu, președintă, care activează în baza statutului, și

**Consiliul raional Briceni**, reprezentat de \_\_\_\_\_\_\_\_\_\_\_\_\_\_\_, președinte, pe de altă parte,

**denumite în continuare Părți**

***Urmărind scopul*** stabilirii unor relații bilaterale de colaborare în domeniul protecției copilului victimă/ martor a infracțiunilor,

***Recunoscând*** necesitatea unificării şi coordonării eforturilor în vederea protecției copiilor victime/martori ai infracțiunilor, respectării drepturilor fundamentale ale acestora și asigurarea accesului copiilor victime la servicii specializate,

***Fiind convinși că*** serviciile oferite în cadrul Centrului asigură respectarea interesului superior al copilului, previn revictimizarea și/sau retraumatizarea copiilor în procesul de colectare a probele în cauzele penale,

***Acționând*** în conformitate cu normele și principiile legislației naționale aplicabile fiecărei părți și în limitele competenței lor,

**au convenit asupra celor ce urmează:**

**Articolul 1**

**Scopul și obiectivul Acordului**

Scopul prezentului Acord constă în crearea cadrului de cooperare între părți în vederea asigurării accesului copiilor victime/martori ai infracțiunilor din zona de deservire la servicii specializate acordate de către **Centrul regional de asistență integrată copiilor victime/martori ai infracțiunilor, amplasat în mun. Bălți.**

Obiectivul prezentului Acord vizează neadmiterea retraumatizării și victimizării secundare a copiilor victime/martori ai infracțiunilor în procesul de colectare a probelor în dosarele penale.

**Articolul 2**

**Principiile de colaborare**

Părțile își organizează și desfășoară activitatea de colaborare în baza următoarelor principii:

**Respectarea interesului superior al copilului.** Părțile se angajează să acționeze în interesul superior al copilului la realizarea tuturor activităților și să asigure respectarea acestui principiu de către toate structurile, serviciile, instituțiile și persoanele implicate în realizarea acestui Acord.

**Confidențialitate.** În procesul de implementare a prezentului Acord, Părțile își asumă responsabilitatea să respecte confidențialitatea datelor cu caracter personal ale copilului și ale tuturor persoanelor implicate în acordarea serviciilor de asistență specializată în cadrul Centrului.

**Nediscriminare.** Părțile se angajează să colaboreze în vederea oferiiserviciilor de asistență specializată tuturor copiilor victime/martori ai infracțiunilor, fără deosebire de rasă, culoare, naționalitate, origine etnică, limbă, religie sau convingeri, sex, vârstă, dizabilitate, opinie, apartenență politică sau orice alt criteriu similar.

**Celeritate.** Părțile se angajează să acționeze rapid pentru ca copiii victime/martori ai infracțiunilor să beneficieze, neîntârziat, de servicii de asistență specializată în cadrul Centrului.

**Schimbul de informații și consultare reciprocă.** Cooperarea și coordonarea activităților planificate prin acest Acord, va fi asigurată de părți prin informarea reciprocă continuă și prin comunicare deschisă.

**Partajarea cheltuielilor.** În procesul ofeririserviciilor de asistență specializată copiilor victime/martori ai infracțiunilor, Părțile convin să partajeze cheltuielile în limita alocațiilor bugetare planificate anual pentru asistența copiilor victime/martori ai infracțiunilor.

**Articolul 3**

**Angajamentele Părților**

În vederea asigurării bunei cooperări în baza prezentului Acord, **Consiliul raional Briceni**, **se angajează:**

1. să planifice resurse financiare pentru asigurarea transportării beneficiarilor Centrului în vederea obținerii serviciilor sociale de specializare înaltă;
2. să asigure referirea către Centru a copiilor victime/martori ai infracțiunilor cu caracter sexual, privind traficul de copii sau violența în familie, contra vieții și/sau sănătății, precum și în alte cazuri în care interesele justiției sau ale copilului o cer, care au sau pot avea impact grav asupra integrității fizice și/sau psihice ai acestora;
3. să furnizeze toate informațiile disponibile în urma evaluării inițiale (după caz, a evaluării complexe) de către echipa multidisciplinară, în conformitate cu prevederile Hotărârii Guvernului nr. 270/2014 cu privire la aprobarea Instrucțiunilor privind mecanismul intersectorial de cooperare pentru identificarea, evaluarea, referirea, asistența și monitorizarea copiilor victime și potențiale victime ale violenței, neglijării, exploatării și traficului, precum și în baza altor informații acumulate de la organul de urmărire penală, a convorbirilor cu copilul, cu reprezentantul legal/persoana de încredere și/sau alte persoane care cunosc informații despre caz;
4. să asigure participarea specialiștilor din cadrul echipei multidisciplinare de la locul de trai al copilului la ședințele multidisciplinare cu specialiștii Centrului și cu persoanele desemnate.

În vederea asigurării bunei cooperări în baza prezentului Acord, **CNPAC se angajează**:

1. să ofere consultanță și asistență autorității tutelare în procesul acordării asistenței integrate de specializare înaltă copiilor victime/martori ai infracțiunilor; ;
2. să asigure informarea neîntârziată a autorității tutelare teritoriale prin expedierea Fișei de sesizare, în cazul adresării directe a copilului/reprezentantului legal/persoanei de încredere la Centru;
3. să conlucreze cu autoritatea tutelară teritorială (să comunice despre conținutul planului de asistență specializată acordată beneficiarilor în cadrul Centrului și despre rezultatele implementării acestuia; să transmită copiile rapoartelor de implementare a planurilor de asistență specializată acordată beneficiarilor în cadrul Centrului);
4. să organizeze ședințe multidisciplinare a specialiștilor Centrului, cu participarea a specialiștilor din cadrul echipei multidisciplinare de la locul de trai al copilului;
5. să organizeze activități de informare și dezvoltare a capacității specialiștilor în domeniul intervenției integrate în cazurile de infracțiuni asupra copiilor;

**Articolul 4**

**Coordonarea implementării acordului**

În vederea facilitării cooperării în baza prezentului acord, Părțile desemnează următoarele persoane de contact:

1. din partea CNPAC, managerul Centrului regional de asistență integrată a copiilor victime/martori ai infracțiunilor Nord, (date de contact);
2. din partea \_\_\_\_

Persoanele desemnate vor avea rolul de asigurare a realizării prezentului Acord și menținerea unei colaborări eficiente pentru asigurarea accesului copiilor victime/martori ai infracțiunilor la servicii integrate de specializare înaltă.

La necesitate, dar nu mai rar o dată pe semestru, Părțile vor organiza ședințe de lucru comune pentru a discuta provocările/impedimentele de colaborare precum și pentru a identifica soluțiile de fluidizare a cooperării.

**Articolul 5**

**Cheltuielile de implementare a Acordului**

Autoritatea publică locală suportă cheltuielile pentru referire a beneficiarilor către Centru. Cheltuielile pentru acordarea serviciilor specializate în cadrul Centrului sunt suportate de către CNPAC, în baza Contractului nr. 12 - LD din 27 ianuarie 2022 semnat cu Ministerul Muncii și Protecției Sociale privind achiziția de servicii de asigurare a funcționalității Centrului regional de asistență integrată a copiilor victime/martori ai infracțiunilor, mun. Bălți precum și de instituțiile semnatare a Acordului de cooperare intersectorială și abordare integrată a copiilor victime/martori ai infracțiunilor, din 6 aprilie 2021.

**Articolul 6**

**Dispoziții finale**

Prezentul Acord se încheie pe durată nedeterminată și intră în vigoare din momentul semnării lui de către Părți.

Toate chestiunile legate de aplicarea dispozițiilor prezentului Acord vor fi soluționate, pe cale amiabilă, prin consultări și negocieri.

Fiecare Parte poate notifica în scris celeilalte Părți intenția sa de a înceta prezentul Acord. În acest caz, Acordul încetează să mai producă efecte după 30 de zile de la data primirii de către cealaltă Parte a anunțului respectiv.

Părțile, de comun acord, pot conveni modificarea sau completarea, prin Act adițional, a dispozițiilor prezentului Acord de colaborare, în funcție de necesitățile de dezvoltare a cooperării.

Acordul a fost semnat la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în două exemplare, fiecare în limba română. Textele Acordului sunt identice.

|  |  |
| --- | --- |
| Centrul Național de Prevenire a Abuzului față de Copiii  |  **Consiliul Raional Briceni** |
|   |   |
| Președintă | Președintele raionului |